Harald Sødal

Harald Sødal (født 20. mai 1938) er en norsk pensjonert lærer og politiker for Kristelig Folkeparti. Han ble vararepresentant i Kristiansand bystyre i 1968, og rykket opp ved valget i 1971. I 2007 startet han sin tiende periode i byrådet. Han var varaordfører i fire perioder mellom 1987 og 2003. I 2018, etter 50 år i bystyret, trakk Harald Sødal seg fra lokalpolitikken.

Bakgrunn 
Harald var lærer på Lovisenlund skole fra 1962 til 1963, og Kongensgate skole fra 1963 til 1993

Sødal giftet seg med Margrethe Modalsli i 1961, og de har tre barn sammen.

Han tilhører den evangeliske Lutheranske Frikirke i Norge, men er også medlem av Den norske kirke. Han er en ivrig amatørmusiker, og har vært korleder for Juniorkoret i Kristiansand Frikirke fra 1960 til 1966, og fra 1968 til 1993. Hans kone Margrethe har vært fast pianist.

Organisasjonsarbeid 
Sødal er medlem av styret i Arkivet og Christianssands Byselskab, og var styremedlem i Vest-Agder-museet i perioden 2013–2017.

Bibliografi 
Bare èn vendte tilbake (2006) om russiske krigsfanger på Sørlandet.

Referanser 

Lokalpolitikere i Kristiansand
KrF-politikere
Norske forfattere